গুপ্ত সাম্রাজ্য
গুপ্ত সাম্রাজ্য (সংস্কৃত: गुप्त राजवंश, "") ছিল একটি প্রাচীন ভারতীয় সাম্রাজ্য। আনুমানিক খ্রিষ্টীয় ৩২০ থেকে ৫৫০ অব্দের মধ্যবর্তী সময়ে ভারতীয় উপমহাদেশের অধিকাংশ অঞ্চল জুড়ে এই সাম্রাজ্য প্রসারিত ছিল। মহারাজ শ্রীগুপ্ত "ধ্রুপদি সভ্যতা"-র আদর্শে এই সাম্রাজ্য প্রতিষ্ঠা করেন। গুপ্ত শাসকদের ভারতে যে শান্তি ও সমৃদ্ধি স্থাপিত হয়েছিল, তার ফলশ্রুতিতে দেশ বৈজ্ঞানিক ও শিল্পক্ষেত্রে বিশেষ উৎকর্ষ লাভ করতে সক্ষম হয়। গুপ্তযুগকে বলা হয় ভারতের স্বর্ণযুগ। এই যুগ ছিল আবিষ্কার, বিজ্ঞান ও প্রযুক্তি, বাস্তুবিদ্যা, শিল্প, ন্যায়শাস্ত্র, সাহিত্য, গণিত, জ্যোতির্বিদ্যা, ধর্ম ও দর্শনের বিশেষ উৎকর্ষের যুগ; বর্তমান হিন্দু সংস্কৃতি মূলত এই যুগেরই ফসল। গুপ্ত যুুগের আমলে অনেক পণ্ডিত ব্যক্তি যেমন কালিদাস, আর্যভট্ট, বরাহমিহির, বিষ্ণু শর্মা -এর অবির্ভাব হয়েছিলো। 
প্রথম চন্দ্রগুপ্ত, সমুদ্রগুপ্ত ও দ্বিতীয় চন্দ্রগুপ্ত ছিলেন গুপ্ত সাম্রাজ্যের সর্বাপেক্ষা প্রসিদ্ধ সম্রাট।
প্রায় ৩২০ থেকে ৫৫০ অবধি,গুপ্ত বংশের প্রধান শাখা ভারতের গুপ্ত সাম্রাজ্য শ্বাসন করেছিলেন। এই সাম্রাজ্য শ্রীগুপ্ত দ্বারা প্রতিষ্ঠিত হয়েছিল শাসকগণ:
ভারতে বৌদ্ধধর্মের ইতিহাস
গুপ্তযুগের (খ্রিস্টীয় ৭ম শতাব্দীর) পর থেকে একটি স্বতন্ত্র ও সুসংহত ধর্ম হিসেবে বৌদ্ধধর্মের প্রভাব কমে আসতে শুরু করে। ১৩শ শতাব্দী নাগাদ এই ধর্ম তার উৎসভূমি থেকে অবলুপ্ত হয়। তবে বৌদ্ধধর্ম একটি গুরুত্বপূর্ণ ছাপ রেখে যায়। হিমালয়ের সিক্কিম, লাদাখ, অরুণাচল প্রদেশ, দার্জিলিং পার্বত্য অঞ্চল (পশ্চিমবঙ্গ) এবং হিমাচল প্রদেশের উত্তর অঞ্চলে লাহুল ও স্পিতিতে বৌদ্ধধর্ম এখনও সর্বাধিক প্রচলিত ধর্মমত। মহাযান বৌদ্ধধর্মের উৎসভূমি অন্ধ্রপ্রদেশেও বৌদ্ধধর্মের ধ্বংসাবশেষ দেখা যায়। বিগত শতাব্দীতে বহু ভারতীয় বুদ্ধিজীবীর বৌদ্ধধর্ম গ্রহণ, বৌদ্ধ তিব্বতি শরণার্থীদের এদেশে আশ্রয় গ্রহণ এবং অসংখ্য হিন্দু দলিতের বৌদ্ধধর্মে ধর্মান্তরণের ফলে ভারতে আবার বৌদ্ধধর্মের পুনর্জাগরণ ঘটছে। ভারতের ২০০১ সালের জনগণনা অনুসারে, এই দেশে বৌদ্ধ জনসংখ্যার হার ০.৮%। প্রায় ৭৯ লক্ষ ৫০ হাজার বৌদ্ধ এদেশে বাস করেন।